《山中早梅雪后喜闺友任归见访》
清代·上鉴

与君别江树，十年滞行迹。忍使田园苑，可怜秋水碧。

道远梦何繇，雁促音难绎。一朝顾柴关，白云惊艳客。

涧松青若故，野人贫似昔。午饭供新葵，晚香论《周易》。

早梅覆屋红，积雪映峰白。一溪鸟语溶，四壁琴书泽。

任运有虚舟，放閒无火宅。相对绿樽开，起舞南山石。

作者简介：上鉴，号辉宗，长洲人，吴氏女，原名琪，字蕊仙，一字佛眉。有《香谷焚馀草》、《佛眉新旧诗》。